เอเชียตะวันตกเฉียงใต้

ระวังสับสนกับ ตะวันออกกลาง
| --- | --- |

พื้นที่: 5,994,935 ตารางกิโลเมตร (2,314,657 ตารางไมล์)a
ประชากร: 313,450,000 คน (2018) (อันดับที่ 9)
ความหนาแน่น: 50.1 ตารางกิโลเมตร (19.3 ตารางไมล์)
จีดีพี (อำนาจซื้อ): 9.063 ล้านล้านดอลลาร์สหรัฐ (2019)
จีดีพี (ราคาตลาด): 3.383 ล้านล้านดอลลาร์สหรัฐ (2019)
จีดีพีต่อหัว: 10,793 ดอลลาร์สหรัฐ (2019; ในนาม) 28,918 ดอลลาร์สหรัฐ (2019; พีพีพี)
เอชดีไอ: 0.699 (ปานกลาง)
กลุ่มชาติพันธุ์: เซมิติก, เตอร์กิก, อิหร่าน, อาร์มีเนีย, คอเคซัสเหนือ, จอร์เจีย, กรีก, อินโด-อารยัน, เป็นต้น
ศาสนา: อิสลาม, คริสต์, ยูดาห์, บาไฮ, ดรูซ, ยาร์ซาน, ยาซิดี, โซโรอัสเตอร์, มันดาอี, ฮินดู, พุทธ เป็นต้น
เดมะนิม: ชาวเอเชียตะวันตก
ประเทศ:  20 ประเทศที่ได้รับการรับรอง   อาร์มีเนีย    อาเซอร์ไบจาน (ยกเว้นดินแดนส่วนเล็กทางเหนือของเกรตเตอร์คอเคซัส)    บาห์เรน    ไซปรัส    อียิปต์ (เฉพาะคาบสมุทรไซนาย)    จอร์เจีย (ยกเว้นดินแดนส่วนเล็กทางเหนือของเกรตเตอร์คอเคซัส)    อิหร่าน    อิรัก    อิสราเอล    จอร์แดน    คูเวต    เลบานอน    โอมาน    ปาเลสไตน์    กาตาร์    ซาอุดีอาระเบีย    ซีเรีย    ตุรกี (ยกเว้นเทรซของตุรกี)    สหรัฐอาหรับเอมิเรตส์    เยเมน (ยกเว้นโซโคตรา)   3 บริเวณที่ไม่ได้รับการรับรอง   อับฮาเซีย    นอร์เทิร์นไซปรัส    เซาท์ออสซีเชีย  
ดินแดน:  แอโครเทียรีและดิเคเลีย
ภาษา:  ภาษาราชการ  อาหรับ   อับคาเซีย   อาร์มีเนีย   อาเซอร์ไบจาน   อังกฤษ   จอร์เจีย   ฮีบรู   เคิร์ด   ออสซีเชีย   เปอร์เซีย   รัสเซีย   ตุรกี    ภาษาอื่น ๆ  แอโฟรเอชีแอติก:    อราเมอิกใหม่ อามารา อาระเบียใต้ ซีรีแอก   ออสโตรนีเซียน:    อินโดนีเซีย ตากาล็อก   อินโด-ยูโรเปียน:    บาโลจ โดมารี ฝรั่งเศส คิเลกิ ฮินดี ลูรี เบงกอล มาซันดารานี เนปาล ปาทาน โรฮีนจา โรมานี ชาบากิ สเปน ตาลิซ อูรดู ยิดดิช ซาซา   คอเคซัสตะวันออกเฉียงเหนือ:    อาวาร์ เชเชน เลซกี   คอเคซัสตะวันตกเฉียงเหนือ:    ซิรคาสเซีย คาบาร์เดีย   เตอร์กิก:    แกชฆอยี เติร์กเมน  
เขตเวลา:  5 เขตเวลา  UTC+02:00:    มาตรฐาน: ไซปรัส, อิสราเอล, จอร์แดน, เลบานอน, ปาเลสไตน์, ไซนาย, ซีเรีย   UTC+03:00:    ออมแสง: ไซปรัส, อิสราเอล, จอร์แดน, เลบานอน, ปาเลสไตน์, ซีเรีย มาตรฐาน: บาห์เรน, อิรัก, คูเวต, กาตาร์, ซาอุดีอาระเบีย, ตุรกี, เยเมน   UTC+03:30:    มาตรฐาน: อิหร่าน   UTC+04:00:    มาตรฐาน: อาร์มีเนีย, อาเซอร์ไบจาน, จอร์เจีย, โอมาน, สหรัฐอาหรับเอมิเรตส์   UTC+04:30:    ออมแสง: อิหร่าน  
โดเมนระดับบนสุด: .ae, .am, .az, .bh, .cy, .eg, .ge, .il, .iq, .ir, .jo, .kw, .lb, .om, .ps, .qa, .sa, .sy, .tr, .ye
รหัสโทรศัพท์: โซน 9 ยกเว้นอาร์มีเนีย, ไซปรัส (โซน 3) และไซนาย (โซน 2)
เมืองใหญ่:  รายชื่อb   อัมมาน    อังการา    แบกแดด    ดูไบ    อิสตันบูล    อิซมีร์    ญิดดะฮ์    คูเวตซิตี    รียาด    เตหะราน  
รหัส UN M49: 145 – เอเชียตะวันตก 142 – เอเชีย 001 – โลก
a พื้นที่และประชากรได้รวมคาบสมุทรไซนายb ใน 100 อันดับแรกของเขตชุมชนเมืองของโลกโดยประชากร
เอเชียตะวันตกเฉียงใต้ (อังกฤษ: Southwest Asia) หรืออาจเรียกว่า เอเชียตะวันตก (West Asia, Western Asia) เป็นภูมิภาคตะวันตกสุดของทวีปเอเชีย ตามที่นักวิชาการส่วนใหญ่ หน่วยงานสหประชาชาติและสถาบันอื่น ๆ ให้คำนิยามไว้ว่า อนุภูมิภาคประกอบด้วยอานาโตเลีย คาบสมุทรอาหรับ อิหร่าน เมโสโปเตเมีย ที่ราบสูงอาร์มีเนีย ลิแวนต์ เกาะไซปรัส คาบสมุทรไซนาย และคอเคซัสใต้ ภูมิภาคนี้แยกจากทวีปแอฟริกาด้วยคอคอดสุเอซในอียิปต์ และแยกจากทวีปยุโรปด้วยเส้นทางน้ำในช่องแคบตุรกีและที่ราบลุ่มแม่น้ำของเกรตเตอร์คอเคซัส เอเชียกลางตั้งอยู่ทางตะวันออกเฉียงเหนือ ส่วนเอเชียใต้ตั้งอยู่ทางตะวันออกของภูมิภาคนี้ ทะเล 12 แห่งที่อยู่ล้อมรอบภูมิภาคนี้ (ตามเข็มนาฬิกา) ได้แก่: ทะเลอีเจียน ทะเลมาร์มะรา ทะเลดำ ทะเลแคสเปียน อ่าวเปอร์เซีย อ่าวโอมาน ทะเลอาหรับ อ่าวเอเดน ทะเลแดง อ่าวอัลอะเกาะบะฮ์ อ่าวสุเอซ และทะเลเมดิเตอร์เรเนียน เอเชียตะวันตกเฉียงใต้มีคำจำกัดความคล้ายกับตะวันออกกลาง โดยตะวันออกกลางเป็นศัพท์ทางการเมืองที่มีการเปลี่ยนแปลงหลายครั้งขึ้นอยู่กับบริบททางการเมืองและประวัติศาสตร์ ในขณะที่เอเชียตะวันตกเฉียงใต้เป็นศัพท์ทางภูมิศาสตร์ที่มีความสอดคล้องกันมากกว่า ซึ่งไม่รวมพื้นที่อียิปต์ส่วนใหญ่และตุรกีตะวันตกเฉียงเหนือ และรวมคอเคซัสใต้
เอเชียตะวันตกเฉียงใต้มีพื้นที่ 5,994,935 ตารางกิโลเมตร (2,314,657 ตารางไมล์) กับประชากรประมาณ 313 ล้านคน จากประเทศสมาชิกสหประชาชาติ 20 ประเทศที่อยู่ในพื้นที่ทั้งหมดหรือบางส่วน มี 13 ประเทศที่เป็นส่วนหนึ่งของโลกอาหรับ ประเทศที่มีประชากรมากที่สถดในเอเชียตะวันตกเฉียงใต้คืออิหร่าน ตุรกี อิรัก ซาอุดีอาระเบีย และเยเมน
เอเชียตะวันตกเฉียงใต้ในนิยามของ World Geographical Scheme for Recording Plant Distributions (WGSRPD) ไม่นับรวมคาบสมุทรอาหรับแต่รวมอัฟกานิสถาน องค์การอาหารและการเกษตรแห่งสหประชาชาติ (FAO) ไม่รวมอียิปต์แต่รวมอัฟกานิสถาน และโครงการสิ่งแวดล้อมแห่งสหประชาชาติไม่รวมไซปรัส อิสราเอล ตุรกี และอิหร่านเข้าในเอเชียตะวันตกเฉียงใต้